Plastjäätmete väärindamine teekatendites – rakendusuuringu konkurss
Konkurss viiakse läbi Transpordiameti tellimusel ja seda rahastatakse Euroopa Liidu ühtekuuluvuspoliitika 2021-2027 perioodi vahenditest meetme „Avaliku sektori innovatsioonivõimekuse tõstmine“ raames. Projekti elluviija on Riigikantselei ja projekti partner Transpordiamet.
Konkurss on välja kuulutatud teadus- ja arendusteenuse tellimiseks. Tellitava teenuse CPV-kood on 73120000-9 - eksperimentaalse arenduse teenused. Teenuse tellimisele kohaldatakse riigihangete seaduse § 11 lg 1 p-s 19 sätestatud erandit.
Enne konkursi väljakuulutamist viidi riigihangete registri kaudu läbi konkursile eelnev turu-uuring „Plastjäätmete väärindamine teekatendites“ (viitenumber 314350).
[bookmark: _Toc227750501]Uuringu vajadus, eesmärk ja etappide kirjeldus
[bookmark: _Toc227750502]Uuringu taust ja vajadus
[bookmark: _Toc227750503]Euroopa Liidu ja Eesti kliima- ning ringmajanduse eesmärkide täitmine eeldab fossiilsete toorainete kasutamise vähendamist, teisese toorme suuremat kasutuselevõttu ning jäätmete senisest kõrgema lisandväärtusega kasutamist. Teedeehituses on üheks oluliseks fossiilseks komponendiks bituumen, mida kasutatakse asfaltsegude sideainena. Bituumen on naftapõhine toode, mille tootmise, transpordi ja kasutamisega kaasneb märkimisväärne süsinikujalajälg. Lisaks sõltuvad bituumeni hind ja kättesaadavus  maailmaturu hinnakõikumistest, tarneahelatest ja impordist.
Eestis toodetakse hinnanguliselt ligikaudu 1 000 000 - 1 300 000 tonni asfaltsegusid aastas. Selleks kasutatakse ligikaudu 55 000 - 65 000 tonni bituumenit. Bituumeni süsinikujalajälg on ca 530 kg CO₂ ekv/t. Kui asfaltsegudes oleks võimalik asendada kasvõi 5% bituumensideainest plastijäätmete ümbertöötlemisel saadud sobiva jääk- või sekundaarmaterjaliga, tähendaks see ligikaudu 3000 tonni väiksemat uue bituumeni kasutust aastas. Sellisel asendusmääral on oluline majanduslik ja keskkonnaalane mõju.  Otsene majanduslik võimalik kokkuhoid  ca 1,5 miljonit eurot aastas sideaine maksumuselt ning ligikaudu 1 600 tonni CO₂ heitme vähenemine aastas, arvestamata jääkplasti enda jalajälge.
Teine oluline probleem puudutab plastijäätmete ümbertöötlemisel tekkivaid jääkfraktsioone ning plastpakendijäätmetest toodetud sekundaarseid plastmaterjale. Kuigi osa plastijäätmetest leiab kasutust madalama lisandväärtusega toodetes, ei ole kõigile ümbertöötlemisel tekkivatele jääkmaterjalidele leitud piisavalt väärtuslikku ja kestlikku rakendust. Osa materjalist suunatakse põletamisse või jääb kasutamata ning jõuab ladustusprügilatesse. Jäätmereformi rakendumisel võib plastijäätmete kogumine ja ümbertöötlemine suureneda, mistõttu tekib vajadus leida sekundaarsetele plastmaterjalidele uusi kasutusalasid.
Käesoleva uuringu keskne idee on hinnata, kas ja milliseid  Eestis tekkivaid plastijäätmete ümbertöötlemise jääkprodukte ning plastjäätmete sekundaarseid tooteid on võimalik kasutada asfaltsegudes:
· bituumensideaine osalise asendajana;
· asfaltsegu omaduste parandajana;
· polümeermodifikaatori alternatiivina;
· teedeehituse süsinikujalajälje vähendamise vahendina;
· plastijäätmetele kõrgema lisandväärtuse andmise lahendusena.
Eesti oludes tuleb arvestada vähemalt järgmiste eripäradega:
· asfaltkatte pinnatemperatuuride kõikumine ligikaudu +60 °C kuni –30 °C;
· sagedased külmumis- ja sulamistsüklid;
· niisked ilmastikuolud;
· libedustõrjes kasutatavad kloriidid;
· naastrehvide kulutav mõju;
· kohalike täitematerjalide kasutamine;
· Eestis kasutatavate bituumenite eripärad;
· plastijäätmete koostise ja kvaliteedi võimalik varieeruvus.
Tegemis on etapiviisilise rakendusuuringuga, mille käigus liigutakse plastjääkmaterjalide kaardistamisest ja laboratoorsetest katsetest asfaltsegu katsetootmise- ja paigaldamiseni ning katselõikude rajamiseni.
Uuringu eesmärk
Uuringu eesmärk on välja selgitada, kas Eestis tekkivate plastijäätmete ümbertöötlemise protsessides tekkivaid jääktooteid ning plastjäätmetest toodetud sekundaarseid plastmaterjale on võimalik kasutada asfaltsegudes bituumensideaine osalise asendajana ja/või asfaltsegu omaduste parandajana viisil, mis on tehniliselt toimiv, majanduslikult põhjendatud, keskkonnaalaselt ohutu ja Eesti teedeehituse nõuete ning kliimatingimustega sobiv.
Uuringu tulemusena tuleb tuvastada plastmaterjalid, mis vastavad samaaegselt järgmistele tingimustele:
· materjal on keemiliselt ja füüsikaliselt piisavalt stabiilne;
· materjal sobib kokku Eestis kasutatavate teebituumenitega;
· materjal võimaldab valmistada homogeense modifitseeritud sideaine või asfaltsegu;
· materjali kasutamine ei halvenda asfaltsegu põhilisi toimivusomadusi;
· materjali kasutamine ei tekita põhjendamatut keskkonnariski, sh mikroplasti eraldumise riski;
· materjali kasutamine on majanduslikult põhjendatud;
· materjali kasutamine aitab vähendada fossiilse bituumeni kasutust ja/või pikendada asfaltkatte eluiga;
· materjali kasutamine loob plastijäätmetele kõrgema lisandväärtusega ringmajandusliku väljundi.
Uuring peab andma vastuse vähemalt järgmistele küsimustele:
· Millised Eestis tekkivad plastijäätmete jääk- ja sekundaarmaterjalid omavad potentsiaali asfaltsegudes kasutamiseks?
· Millised on nende materjalide keemilised ja füüsikalised omadused ning nende omaduste, sh kvaliteedi varieerumine?
· Kas valitud plastmaterjalid ühilduvad Eestis kasutatavate bituumenitega?
· Milline on plastmaterjali mõju bituumeni reoloogilistele ja vananemisomadustele?
· Milline on plastmaterjali mõju asfaltsegude omadustele?
· Milline on võimalik maksimaalne/optimaalne bituumeni asendusmäär?
· Kas plastmaterjal toimib pigem bituumeni osalise asendajana või polümeermodifikaatorina?
· Kas plastmaterjaliga asfaltsegu on võimalik toota olemasolevas asfalditehase tehnoloogilises protsessis kuivtehnoloogiaga või peab rakendama märgtehnoloogiat bituumenitootja juures?
· Kas plastmaterjaliga asfaltsegu on võimalik laotada ja tihendada tavapäraste tehnoloogiatega?
· Milline on lahenduse majanduslik mõju ja mõistlikkus?
· Milline on lahenduse mõju asfaltsegude CO₂-jalajäljele ja ringmajandusele?
· Millised on lahenduse keskkonnariskid ja nende maandamise võimalused?
· Millistel tingimustel oleks plastmaterjalide kasutamine Eesti teedeehituses rakendatav?
Uuringu ülesehitus
Uuring tuleb läbi viia etapiviisiliselt. Iga järgmise etapi või alametapi alustamise eelduseks on eelneva etapi või alametapi edukas läbimine ning tellija poolt kokku kutsutud juhtkomisjoni heakskiit järgmise etapi või alametapi alustamiseks. Etapiviisiline lähenemine on vajalik, kuna plastijäätmete kasutamine asfaltsegudes on Eesti tingimustes uudne, tehnoloogiliselt keerukas ja potentsiaalselt keskkonnariske sisaldav arendussuund.
Uuring koosneb järgmistest etappidest:
· I etapp – plastmaterjalide kaardistamine, eelvalik ja tasuvusanalüüs;
· II etapp – sideainete-  ja asfaltsegude laboratoorne uuring
· III etapp – tootmise proovitöö;
· IV etapp – masstootmine, rajamis- ja liikluskatsetus, lõpparuanne.
Uuringu etappide detailsem sisu on alljärgnev:
Uuringu I etapp – plastmaterjalide kaardistamine, eelvalik ja tasuvusanalüüs
I etapi eesmärk
Uuringu I etapi eesmärk on kaardistada Eestis hetkel ja tulevikus potentsiaalselt tekkivad plastijäätmete tüübid (nt PE, LDPE, LLDPE, HDPE, PP ja nende segud)  ja plastpakendijäätmetest toodetud sekundaarsed plastmaterjalid, hinnata nende kasutuspotentsiaali asfaltsegudes ning valida välja plastmaterjalid, mida põhjendatult kaasatakse edasistesse laboratoorsetesse katsetesse.
I etapi tegevused
Uuringu I etapis peab uuringu teostaja:
· kaardistama Eestis tekkivad ja jäätmereformi järgselt tulevikus tekkivate plastijäätmete ümbertöötlemise jääktooted;
· kaardistama plastpakendijäätmetest toodetavaid sekundaarmaterjale;
· koguma andmeid materjalide koguste, kättesaadavuse ja tekkestabiilsuse kohta;
· hindama materjalide võimalikke keemilisi ja füüsikalisi omadusi;
· hindama materjalide kvaliteedi ja omaduste võimalikku varieeruvust;
· hindama materjalide seniseid kasutusvõimalusi ja turuhinda;
· hindama materjalide võimalikku sobivust asfaltsegudes kasutamiseks;
· hindama materjalide võimalikku regulatiivset sobivust ehitus- ja keskkonnavaates;
· koostama esialgse majandusliku mõju analüüsi, mida töö käigus jooksvalt täiendatakse ja täpsustatakse;
· koostama esialgse ringmajanduse ja CO₂ mõju hinnangu, mida töö käigus jooksvalt täiendatakse ja täpsustatakse;
· valima välja edasisteks katseteks (uuringu II etapp) ühe või mitu perspektiivset plastmaterjali.
Uuringu esimeses etapis tuleb uuringu teostajal korraldada intervjuud vähemalt kolme plastjäätmete käitleja, ümbertöötlejaga või kasutajaga, näiteks Ragn-Sells AS, Orkos Estonia OÜ, Neular OÜ. Samuti võimalusel kaasata intervjuudesse Eesti Ringmajandusettevõtete Liit, Eesti Plastitööstuse Liit ning Kliimaministeeriumi vastava teema esindajad. Intervjuude eesmärgiks on kaasata sektori sisend uuringu lähteülesandes püstitatud eesmärkide saavutamiseks. 
Nii uuringu I etapis kui ka järgnevates uuringu etappides tuleb ringmajanduse ja olelusringi hindamisel lähtuda standardites EN 15804 ja ISO 14040 kirjeldatud metoodilistest alustest. Lõplik metoodika tuleb kooskõlastada tellija poolt kokku kutsutud juhtkomisjoniga.
 I etapi tulemus
Uuringu I etapi tulemusena peab valmima kirjalik vahearuanne, mis sisaldab:
· plastmaterjalide voogude kirjeldust hetkel ning jäätmereformi järgselt tulevikus;
· materjalide koguste ja kättesaadavuse hinnangut hetkel ja tulevikus;
· materjalide esialgset tehnilist hinnangut;
· materjalide esialgset majandusanalüüsi;
· materjalide esialgset keskkonna- ja regulatiivset hinnangut;
· valitud plastmaterjalide põhjendatud nimekirja edasiseks katsetamiseks uuringu II etapis;
I etapi edukuse mõõdik
Uuringu I etapp loetakse edukaks, kui uuringu teostaja on esitanud kirjaliku vahearuande, mis vastab uuringu I etapis nõutule ning on tuvastanud vähemalt kaks sellist plastmaterjali, mille kogus, omadused, kättesaadavus ja esialgne majanduslik potentsiaal õigustavad nende kaasamist sideainete- ja asfaltsegude laboratoorsesse uuringusse.
Uuringu II etapp – sideainete ja asfaltsegude laboratoorne uuring
II etapi eesmärk
Uuringu II etapi eesmärkideks on:
· Hinnata uuringu I etapis välja valitud plastmaterjalide sobivust Eestis kasutatavate teebituumenitega ning selgitada välja, kas plastmaterjalide ja bituumeni koosmõjul on võimalik valmistada Eesti tingimustesse sobiv tehniliselt kasutatav sideaine. Uuringu käigus tuleb käsitleda nii kuiv- kui ka märgsegamise potentsiaale paralleelselt.
· Hinnata valitud plastmaterjaliga modifitseeritud sideainete mõju asfaltsegude omadustele ning selgitada välja, kas plastmaterjali sisaldavad asfaltsegud vastavad Eestis kehtivatele nõuetele või parandavad tavapäraste asfaltsegude toimivusomadusi.
Tulenevalt eelpool kirjeldatud eesmärkidest on uuringu II etapp jagatud kaheks alametapiks: 
a) Esimene alametapp - sideaine ja plastmaterjalide analüüsiks (tehnilise kirjelduse punkti 1.5.2 alampunkt 1);
b) Teine alametapp - plastmaterjalidega modifitseeritud asfaltsegude analüüsiks (tehnilise kirjelduse punkt 1.5.2 alampunkt 2).  
Asfaltsegude analüüsile keskenduv uuringu II etapi teine alametapp läheb töösse vaid juhul, kui uuringu II etapi esimene alametapp näitab piisavat edukust ja potentsiaali tööga edasi liikumiseks. Uuringu II etapi esimese alametapi lõpus peab uuringu teostaja esitama uuringu tellijale esimese alametapi tulemused ning põhjendused teise alametapiga jätkamise otsustamiseks.
II etapi tegevused
Uuringu II etapp keskendub laboratoorsetel sideaine ja asfaltsegu tasandi katsetel. Uuringu teostaja peab laboratoorselt hindama vähemalt järgmist:
Alampunkt 1 (sideaine ja plastmaterjal):
· Plastmaterjalide keemiline koostis (infrapunaspektroskoopia FTIR, gaasikromatograafia-massispektromeetria GC-MS, võimalusel pürolüüser sisestusega ning XRF)
· plastmaterjalide füüsikalised omadused (tihedus, poorsus, veeimavus, niiskusesisaldus, mahupüsivus);
· osakeste kirjeldus, suurus ja jaotus;
· sulamis-, pehmenemis- ja termiline käitumine (diferentsiaalse skaneeriva kalorimeetriga DSC ja termogravimeetrilise analüüsiga TGA);
· termiline stabiilsus temperatuurideni vähemalt 250°C (DSC ja TGA) ja ohtlike ühendite (VOC ja PAH) lenduvus;
· plastmaterjali segunemine bituumeniga ning vastupidavus pikaajalisele hoiustamisele kõrgendatud temperatuuridel;
· plastmaterjali ja bituumeni ühilduvus tavalise mehaanilise segamisega ning kõrge nihkejõuga segistiga (high-shear mixer);
· modifitseeritud sideaine homogeensus;
· erinevad plasti ja bituumeni vahekorrad;
· mõju sideaine viskoossusele (koos ja ilma plastmaterjalideta);
· mõju sideaine reoloogilistele omadustele kõrgetel ja madalatel teekatte temperatuuridel (dünaamilise nihkereomeetriga DSR ja painduva tala reomeetriga BBR katsetega) ja elastsele taastuvusele (koos ja ilma plastmaterjalideta);
· mõju sideaine omadustele pärast lühi- ja pikaajalist vananemist (pärast RTFOT-i ja 20 ning 40 tundi PAV, koos ja ilma plastmaterjalideta);
· mõju omadustele madalatel teekatte temperatuuridel (koos ja ilma plastmaterjalideta)
· mõju omadustele kõrgetel teekatte temperatuuridel (koos ja ilma plastmaterjalideta);
· mõju kloriidide ja niiskuse suhtes (koos ja ilma plastmaterjalideta);
· võimalik mikroplasti tekke või eraldumise risk.
Katsetes tuleb kasutada Eestis teedeehituses enimkasutatavaid ja Eesti oludesse sobivaid teebituumeneid (nt Nynas AS või Orlen Eesti OÜ poolt turustatavaid 70/100 või pehmema margiga bituumenid). Uuringu teostaja peab põhjendama uuringus kasutatavate bituumenite valikut ning kooskõlastama need tellijaga.
Alampunkt 2 (asfaltsegu):
Uuringu teostaja peab projekteerima ja laboratoorselt katsetama vähemalt kolm Eestis enim kasutatavat asfaltsegu tüüpi. Segutüüpide valik peab olema põhjendatud ja tellijaga kooskõlastatud. Valikusse võivad kuuluda näiteks:
· AC 8 surf;
· AC 16 või 20 surf või bin
· SMA 12 või 16;
· AC 16 , 20 või 32 base.
Uuringu teostaja peab valmistama plastmaterjali sisaldavad asfaltsegud ning võrdluseks tavapärased, plastmaterjali mitte sisaldavad referentssegud. Katsetamisel tuleb hinnata vähemalt:
· segu koostise vastavust nõuetele (sideaine sisaldus, terastikuline koostis, poorsusomadused);
· segu töödeldavust (tihendatavust);
· veekindlust;
· vastupidavust pikiroobaste tekkele (deformatsioonikindlust);
· pragunemiskindlust;
· omadusi madalatel teekatte temperatuuridel (TSRST katse);
· vastupidavust külmumis-sulamistsüklitele destilleeritud vees ja kloriidide keskkonnas;
· vastupidavust naastrehvide kulutavale mõjule (kulumiskindlust);
· plastmaterjali jaotumist segus ja sulamata plastiosakeste sisaldust (visuaalne homogeensus digitaalse mikroskoobiga, mis võimaldab piltide tegemist uuringu aruandesse);
· võimalikku mikroplasti eraldumise riski.
Eraldi tuleb hinnata, kas ja millisel määral võimaldab plastmaterjali kasutamine:
· vähendada segusse doseeritavat bituumeni kogust;
· parandada asfaltsegu vastupidavust;
· pikendada asfaltkatte eeldatavat eluiga;
· asendada osaliselt polümeermodifitseeritud bituumenit;
· vähendada segu elutsükli maksumust;
· vähendada asfaltsegu CO₂ jalajälge.
 II etapi tulemus
Uuringu II etapi lõpptulemusena peab valmima vahearuanne, mis sisaldab uuringu II etapi esimese ja teise alametapi tulemusi, sh:
1. Sideaine + plastmaterjal
· katsetatud plastmaterjalide kirjeldust ja omadusi;
· kasutatud bituumenite kirjeldust ja omadusi;
· katsemetoodikate kirjeldust;
· plastmaterjalide ja bituumeni ühilduvuse hinnangut;
· modifitseeritud sideainete omaduste võrdlust, sh võrdlust referentsbituumenite omadustega
· soovituslikke plasti ja bituumeni vahekordi;
· hinnangut mikroplasti ja keskkonnariskide kohta;
· ettepanekut III etapis asfaltsegudes kasutatavate sideainete kohta.

2. Asfaltsegu
· katsetatud asfaltsegude retsepte;
· kasutatud materjalide kirjeldust;
· katsemetoodikate kirjeldust;
· laboratoorsete tulemuste esitlust tabelite ja graafikutena;
· võrdlust referentssegudega;
· hinnangut Eestis kehtivate asfaltsegude nõuetele vastavuse kohta;
· hinnangut plastmaterjali positiivse või negatiivse mõju kohta;
· ettepanekut tootmiskatsetuseks sobiva asfaltsegu(de)kohta;
· majandusliku ja keskkonnaalase potentsiaali täpsustatud hinnangut.

 II etapi edukuse mõõdik
Uuringu II etapi esimene alametapp loetakse edukaks, kui on esitanud kirjalik vahearuanne, mis vastab uuringu II etapis nõutule ning on tõendatud vähemalt ühe plastmaterjali sobivus Eestis kasutatava bituumeniga ning valmistatud sideaine on laboratoorselt hinnates homogeenne, tehniliselt kasutatav ja piisava toimivuspotentsiaaliga, et jätkata uuringu II etapi teise alametapiga.
Kui sideaine ja plastmaterjali piisavat homogeensust, ühilduvust või toimivust ei saavutata, peab uuringu teostaja esitama põhjendatud järelduse, miks Uuringu II etapi teise alametappi liikumine ei ole otstarbekas või milliseid täiendavaid katseid on vaja teha teise alametappi liikumiseks.
Uuringu II etapi teine alametapp loetakse edukaks, kui vähemalt üks plastmaterjali sisaldav asfaltsegu:
· on täpsustatud majandusliku ja keskkonnaalase hinnangu põhjal sobiv asfaltsegudes kasutamiseks; 
· vastab Eestis kehtivatele asfaltsegude nõuetele või tellijaga kooskõlastatud põhjendatud nõuetele;
· ei ole referentssegudest oluliselt kehvemate omadustega põhilistes toimivusnäitajates;
· omab tõendatud potentsiaali bituumeni kasutuse vähendamiseks ja/või asfaltsegu omaduste parandamiseks;
· ei tekita katsetulemuste põhjal põhjendamatut keskkonnariski;
· on sobiv katsetootmise ja -paigaldamise läbiviimiseks (uuringu III etapp).
Uuringu III etapp – tootmise ja paigaldamise proovitöö (katsetootmine ja -paigaldamine)
III etapi eesmärk
III etapi eesmärk on kontrollida ja kaardistada plastmaterjali sisaldava asfaltsegu(de) tootmise võimalusi reaalses asfalditehase tootmisprotsessis (katsetootmine) ning hinnata transpordi, laotamise ja tihendamise tehnoloogilist teostatavust (katsepaigaldamine).
III etapi tegevused
Uuringu teostaja peab kaasama ettevõtte, kellel on asfaltsegude tootmise võimekus (vähemalt üks statsionaarne või mobiilne asfalditehas) ning kellel oleks tehniline võimekus katsetootmise ja -paigaldamise läbiviimiseks.
Katsetootmise käigus tuleb hinnata vähemalt:
· plastmaterjali või modifitseeritud sideaine (märgtehnoloogia korral) vastuvõttu ja ladustamist/hoiustamist asfalditehastes;
· plastmaterjali või modifitseeritud sideaine doseerimislahendust, sh täpsust ja stabiilsust;
· plastmaterjali või modifitseeritud sideaine segunemist asfaltsegus (segu homogeensus);
· tootmistemperatuuri sobivust;
· mõju segamisajale;
· võimalikku plastmaterjali eraldumist;
· mõju tootmisprotsessi stabiilsusele;
· mõju tootmisseadmetele;
· mõju energiakulule;
· tootmisprotsessi tööohutust;
· keskkonnaohutuse aspekte;
· asfaltsegu transporditavust, laotatavust ja tihendatavust;
· tootmiskulu võrreldes tavapärase seguga.
Katsetootmise minimaalne kogus on 50 tonni ühe vaadeldava asfaltsegu kohta. Tootmise proovitöö käigus valmistatud segu tuleb laotada kontrollitud tingimustes tellijaga kooskõlastatud tehnikaga ja alale. Laotatud segudest tuleb võtta kõik vajalikud proovid, et hinnata nende vastavust laboratoorselt projekteeritud segudele. 
Proovitööl võetavate proovide nimistu:
· asfaltsegude terastikuline koostis ja sideaine sisaldus;
· asfaltsegude erimass, mahumass ja poorsusomadused;
· asfaltsegude veepüsivus;
· asfaltsegude deformatsioonikindlus;
· asfaltsegude kulumiskindlus;
· asfaltsegude pragunemiskindlus;
· asfaltsegude omadused madalatel teekatte temperatuuridel;
· paigaldatud kattekihtide poorsus ja tihendustegur.
III etapi tulemus
Uuringu III etapi tulemusena peab valmima vahearuanne, mis sisaldab:
· katsetootmise kirjeldust;
· kasutatud tootmisseadmete (asfalditehase) ja tehnoloogilise protsessi kirjeldust;
· plastmaterjali või modifitseeritud sideaine doseerimislahenduse kirjeldust;
· tootmisparameetreid;
· katsetootmise käigus ilmnenud probleeme ja kitsaskohti;
· toodetud segude laboratoorse kontrolli tulemusi;
· võrdlust II etapi laboratoorsete tulemustega;
· majanduslikku hinnangut tootmiskulu kohta;
· hinnangut tehnoloogilise skaleeritavuse kohta;
· välja töötatud lahenduse tehnilist kirjeldust (spetsifikatsioon), mis on vajalik lahenduse rakendamiseks praktikas, st nõuded lähtematerjalidele (sh nende omaduste lubatav varieeruvus), hoiustamisele, doseerimisele, tootmisele, transpordile ja paigaldamisele. See on vajalik uuringu IV etappi liikumiseks ja projektis tehnilisse kirjeldusse sisendi andmiseks.
III etapi edukuse mõõdik
Uuringu III etapp loetakse edukaks, kui plastmaterjali sisaldavaid asfaltsegusid on võimalik toota, transportida, laotada ja tihendada ilma oluliste tehnoloogiliste probleemideta ning toodetud segud vastavad eelnevalt määratud kvaliteedi- ja toimivusnõuetele.
Uuringu IV etapp - masstootmine Transpordiameti objektil
IV etapi eesmärk
Uuringu IV etapi eesmärgiks on plastmaterjaliga asfaltsegu(de)ga katselõigu rajamine pikaajalise toimivuse monitoorimiseks ja hindamiseks. Objekti, kus eelduslikult võiks uuringu IV etapp teostuda, pole uuringu alguses teada. Olenevalt uuringu etappide teostatavusest ja tulemustest valib tellija võimaliku masstootmise proovitöö objekti uuringu käigus koostöös uuringu teostajaga ning kaasab uuringu teostaja objekti tehnilise kirjelduse koostamisse. Masstootmise objekti tehniline kirjeldus koostatakse koostöös uuringu teostaja ja tellijaga.
IV etapi tegevused
Uuringu teostaja peab koos tellijaga koostama masstootmise objekti tehnilise kirjelduse, mis käsitleb plastmaterjali(de)ga asfaltsegude tootmist ja paigaldamist. Tehniline kirjeldus peab kajastama uuringu käigus kogutud andmete ja analüüsi põhjal koostatud erinõuded (tootmise või paigaldamise piirangud). Nõuete eesmärgiks on vähendada riski tööde ebaõnnestumisele nii tootmise kui ka paigaldamise käigus.
Uuringu teostaja peab esitama ka ettepaneku valituks osutunud objekti paigaldamisskeemi kohta. Paigaldusskeemi ettepaneku koostamisel peab arvestama, et objektile paigaldatakse ka referentssegu ning paigaldamine tuleb korraldada viisil, mis võimaldab tulevikus hinnata plastmaterjaliga asfaltsegu toimivust referentsseguga ühtsetel alustel, sh arvestades liikluskoormust ja katendikonstruktsiooni.
Täiendavalt peab uuringu teostaja esitama monitoorimisplaani tööde käigus, pärast paigaldamist ning tulevikus teostatavate teekonstruktsiooni ja katte katse- ja mõõdistustööde kohta. Nende eesmärgiks on plastmaterjaliga ja referentsseguga lõikude vastupidavuse ja toimivuse hindamine pikas perspektiivis.
IV etapi tulemus
Uuringu IV etapi tulemusena on koostatud tehniline kirjeldus koos paigaldusskeemiga. Täiendavalt on koostatud monitoorimisplaan tööde käigus, pärast katte paigaldamist ja ekspluatatsioonis tehtavate mõõtetööde kohta. Lisaks peab tellijale olema üle antud lõpparuanne, mille sisu on käsitletud käesoleva dokumendi punktis 3 „Aruandlus ja tulemid“.
IV etapi edukuse mõõdik
[bookmark: _Toc227750506]Uuringu IV etapp loetakse edukaks, kui uuringu teostaja on tellijale üle andnud tehnilise kirjelduse, objekti paigaldusskeemi ning monitoorimisplaani koos lõpparuandega.	
Ajakava
Uuring lõppeb uuringu teostaja koondraportiga hiljemalt 07.12.2028. Uuringu I kuni IV etapi tulemused tuleb esitada vastavalt alljärgnevale ajakavale:
· I etapp - hiljemalt 30.04.2027; 
· II etapp (mõlema alaetapiga) - 5 kuud pärast uuringu I etapi edukaks tunnistamist;
· III etapp - 3 kuud pärast uuringu II etapi edukaks tunnistamist. 
· IV etapp -  IV etapi tulemuste esitamine koos koondaruandega uuringu teostaja poolt sõltub Transpordiameti objekti valmimisest ja asfaltsegude tootmise ajakavast. Uuringu III ja IV etapi vahele tekib ilmastikust lähtuvalt tehnoloogiline paus. IV etapp teostub 2028 aasta asfalteerimisperioodi jooksul. Objektilt proovide võtmisest kuni tulemuste esitamiseni on uuringu teostajal aega 2 kuud, kuid mitte hiljem kui  30.11.2028.
Aruandlus ja tulemid
Iga etapi lõpus peab uuringu teostaja esitama vahearuande ning ettekande uuringu etapi või selle alametappide tulemustest. Vahearuanded ja ettekanded peavad olema eestikeelsed. Viimase etapi järel tuleb esitada lõpparuanne.
Aruanded peavad sisaldama vähemalt:
· tehtud tegevuste kirjeldust;
· kasutatud metoodikaid;
· kasutatud materjalide kirjeldusi;
· katsetulemusi ja nende  analüüsi;
· võrdlust referentsbituumenite ja -asfaltsegudega;
· järeldusi;
· hinnangut järgmisse etappi liikumise põhjendatusele;
Lõpparuanne peab sisaldama vähemalt:
· plastmaterjalide kaardistuse tulemusi koos mahtude hinnanguga hetkel ja tulevikus;
· plastjäätmete jäätmestaatust käsitlevat analüüsi;
· sideainete laboratoorse uuringu tulemusi;
· asfaltsegude laboratoorse uuringu tulemusi;
· katsetootmise ja –paigaldamise tulemusi;
· katselõigu tulemusi;
· majandusliku tasuvuse analüüsi;
· hinnangut plastmaterjali(de)ga asfaltsegu(de) CO₂ jalajälje ja keskkonnamõju kohta;
· mikroplasti riski käsitlust;
· juhiseid võimaliku rakendamise kohta (rakendamiseks vajalik teekaart jäätmest lõpptooteni);
· soovituslikke kasutuspiiranguid;
· kvaliteedikontrolli soovitusi;
· viieaastast seiremetoodikat ja seireplaani.
Täiendavalt tuleb esitada:
· eesti- ja ingliskeelne lühikokkuvõte;
· avalikkusele suunatud ühe A4 pikkune infoleht;
· esitlusslaidid;
· alusandmed;
· katseprotokollid;
· soovitused Transpordiameti juhendite täiendamiseks.
Aruanded peavad olema eestikeelsed, korrektselt vormistatud ning visualiseeritud asjakohaste jooniste, tabelite ja graafikutega.
Nõuded uuringu teostaja meeskonnale
Uuringu teostaja peab tagama interdistsiplinaarse meeskonna, milles on kaetud vähemalt järgmised kompetentsid:
· teedeehitus ja asfalttehnoloogia;
· bituumenite ja sideainete uurimine;
· polümeeride ja plastmaterjalide keemilised ja füüsikalised omadused;
· asfaltsegude laboratoorne katsetamine;
· asfaltsegude tootmine;
· jäätmekäitlus ja ringmajandus;
· keskkonnamõjude hindamine;
· CO₂ ja elutsükli analüüs;
· mikroplasti riskide hindamine;
· projektijuhtimine.
Pakkuja peab tagama vähemalt järgmised võtmeisikud:
· Projektijuht. Uuringu Projektijuhil peab olema vähemalt magistrikraadile vastav (teede)ehitusalane kõrgharidus ning varasem kogemus vähemalt kahes tee-ehitusmaterjalide, teekatendite või -konstruktsioonide teadus- või rakendusuuringute juhtimisel viimase viie aasta jooksul. Projektijuht vastutab projekti tööplaani, aruandluse, Tellijaga suhtlemise ja etappide koordineerimise eest.
· Asfalttehnoloogia ekspert. Eksperdil peab olema kogemus asfaltsegude projekteerimisel ja katsetamisel. Ekspert vastutab uuringus asfaltsegude retseptide koostamise ning katsetamise ja katsetootmise koordineerimise ning kvaliteedikontrolli eest.
· Sideainete ekspert. Eksperdil peab olema kogemus bituumenite, modifitseeritud sideainete ja/või polümeermaterjalide omaduste hindamisel ja katsetamisel.
· Polümeerikeemia või plastmaterjalide ekspert. Eksperdil peab olema kogemus plastmaterjalide keemilise ja füüsikalise iseloomustamisega.
· Keskkonna- ja ringmajanduse ekspert. Eksperdil peab olema kogemus (teede)ehitusmaterjalide ringmajanduse valdkonnas. Ekspert vastutab plastmaterjali keskkonnamõju, jäätmestaatuse, mikroplasti riski, CO₂ jalajälje ja ringmajandusliku mõju käsitlemise eest.
· Asfalditootmise partner. Uuringusse tuleb kaasata asfalditootja, kellel on võimekus läbi viia uuringu III etapis kirjeldatud nõuetele vastavat katsetootmist ja -paigaldamist. Asfalditootmise partneril peab olema vähemalt üks statsionaarne või mobiilne asfalditehas.
Sama isik võib sobivuse korral täita mitut eelpool välja toodud võtmeisiku rolli.
Tellija poolt kaasatakse Transpordiameti projektijuht ja vajadusel Transpordiameti arendusosakonna eksperdid, kelle ülesandeks on esitatud vahearuannete läbivaatamine, tulemuste valideerimine ja ettepanekute tegemine juhtkomisjonile järgmiste etappide kohta.
Projekti juhtimine
Uuring tuleb läbi viia tihedas koostöös Tellijaga. Iga uuringu etapi või alametapi lõpus peab toimuma tulemuste tutvustamine Tellija poolt kokku kutsutud juhtkomisjonile, mis koosneb minimaalset kolmest liikmest. Juhtkomisjoni töökeeleks on eesti keel. Juhtkomisjoni kuuluvad Transpordiameti (tellija) esindaja(d), Riigikantselei (rahastaja) esindaja(d) ning vajadusel valdkondlikud eksperdid. Juhtkomisjonil on õigus:
· nõuda täiendavaid selgitusi;
· soovitada täiendavaid katseid;
· kaasata sõltumatuid eksperte;
· teha ettepanekuid järgmise etapi täpsustamiseks;
· otsustada etapi edukuse üle ja järgmisse etappi liikumise üle.
Tulemuste rakendamine
Uuringu eesmärk on luua praktiliselt rakendatav alus plastijäätmete kasutamiseks Eesti teedeehituses.
Kui uuringu tulemused kinnitavad plastmaterjali sisaldavate asfaltsegude tehnilist, majanduslikku ja keskkonnaalast sobivust, saab Transpordiamet kasutada tulemusi:
· tee-ehitusjuhiste täiendamiseks;
· tehniliste nõuete arendamiseks;
· asfaltsegude hanketingimuste täpsustamiseks;
· katselõikude seire korraldamiseks;
· kohalike omavalitsuste juhendamiseks;
· ringmajanduslike lahenduste soodustamiseks teedeehituses.
Edukuse korral võib lahendust laiendada kogu Eesti teedeehitussektorisse. Lahendus võib pakkuda sisendit nii asfaltsegude tootjatele, plastijäätmete käitlejatele kui ka avaliku sektori tee tellijatele.
Tulemuste rakendamiseks peab uuringu teostaja koostama informatiivse rakendusjuhise (teekaardi) alates jäätmete kogumisest ning sorteerimisest kuni asfaltsegudes kasutamiseni.
Tulemuste avalikustamine
Uuringu teostaja peab arvestama Transpordiameti sisese uuringu tulemuste tutvustamisega vähemalt kolme ühe tunni pikkuse ettekandega ja ühe avaliku esitlusega seminaril Tellija valitud asukohas. Tulemuste tutvustamine peab olema teostatud eesti keeles. Lisaks tuleb koostada uuringutulemusi kokkuvõttev artikkel ajakirja „Teejuht“. Projekti informatsioon koos lõpparuandega tuleb avaldada Eesti Teadusinfosüsteemis (ETIS). Lõpparuanne peab sisaldama ka uuringu lühikokkuvõtet inglise keeles.
Läbirääkimiste pidamine
1. 
2. 
3. 
4. 
5. 
6. 
7. 
8. 
8.1. Konkursi läbiviijal on õigus pidada konkursi tingimustele vastava taotluse esitanud pakkujatega läbirääkimisi esitatud taotluse sisu ja maksumuse ning lepingu tingimuste üle. 
8.2. Vastavalt läbirääkimiste pidamise vajadusele teatab konkursi läbiviija taotlejatele läbirääkimiste aja. Iga taotlejaga peetakse läbirääkimisi eraldi. Läbirääkimisi võib pidada kirjalikku taasesitamist võimaldavas vormis või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Konkursi läbiviija tagab läbirääkimiste käigus taotlejate võrdse kohtlemise.
8.3. Tellija teavitab taotlejaid läbirääkimiste lõppemisest.
8.4. Pärast läbirääkimiste toimumist esitab taotleja vajadusel uue kohandatud taotluse, mis esitatakse Transpordiametile läbirääkimistel kokku lepitud tähtajaks.
Hindamiskriteeriumid ja metoodika
1. 
2. 
3. 
4. 
5. 
6. 
7. 
8. 
9. 
9.1. Kõik konkursikutses toodud tähtajaks esitatud taotlused avatakse ning nende vastavust konkursidokumentides sätestatud nõuetele kontrollitakse tellija poolt moodustatud hindamiskomisjoni poolt.
9.2. Taotlejalt võidakse küsida täpsustavaid andmeid ja täiendavaid selgitusi esitatud taotluse kohta ning pidada taotlejaga läbirääkimisi vastavalt eelmisele punktile.
9.3. Juhul, kui taotlus ei vasta konkursidokumentides esitatud tingimustele, lükatakse taotlus tagasi. 
9.4. Kõiki vastavaks tunnistatud taotlusi hinnatakse „Hindamismetoodika“ dokumendis kirjeldatud põhimõtete ja kriteeriumite alusel (vt Lisa 1).
9.5. Konkurss loetakse luhtunuks, kui konkursil osalemiseks ei esitatud ühtegi taotlust või ükski esitatud uurimistegevuse kontseptsioon ei vastanud esitatud nõuetele sh juhul  kui taotlusele antakse hindamiskriteeriumide 2.1–2.5 alusel kokku vähem kui 24 punkti. Nimetatud punktisumma arvestamisel ei võeta arvesse hindamiskriteeriumi 2.6 „Hind“ alusel antud punkte. 
9.6. Konkursi luhtumisel otsustab uue konkursi korraldamise vajaduse üle Transpordiamet.
Konkursi tulemused ja lepingu sõlmimine
1. 
2. 
3. 
4. 
5. 
6. 
7. 
8. 
9. 
10. 
10.1.  Konkursitulemused tehakse teatavaks Transpordiameti kodulehel pärast hindamisprotokolli kinnitamist.
10.2. Konkursi võitja ja Transpordiamet sõlmivad omavahel töövõtulepingu, milles sätestatakse väljamaksete tegemise tähtaeg, aruandluse perioodid ja uurimistöö valmimise täpsem ajakava ning muud kokkulepped (vt Lisa 2).
Tööde eest tasumine
Uuringu kogumaksumus on maksimaalselt kuni 500 000,00 eurot koos käibemaksuga ning tööde tasustamine toimub uuringu etappide järgi vastavalt alljärgnevale:
· Uuringu I etapp – 10% uuringu kogumaksumusest;
· Uuringu II etapp:
· Esimene alametapp – 30% uuringu kogumaksumusest;
· Teine alametapp – 30% uuringu kogumaksumusest
· Uuringu III etapp – 15% uuringu kogumaksumusest;
· Uuringu IV etapp – 15% uuringu kogumaksumusest.


Lisa 1. Hindamismetoodika
Hindamismetoodika
1. Hindamiskomisjon võrdleb ja hindab kõiki vastavaks tunnistatud taotlusi hindamiskriteeriumide alusel. Edukas taotlus selgitatakse välja väärtuspunktide omistamise meetodil käesolevas dokumendis toodud hindamiskriteeriumide ja -metoodika alusel.
2. Taotluste hindamiskriteeriumid 100 väärtuspunkti skaalal on järgnevad: 
	Kriteerium 
	Maksimaalsed väärtuspunktid 

	2.1 Taotleja arusaam uuringu eesmärgist ja ülesannetest lähtuvalt tellija vajadustest 
	15 punkti

	2.2 Uuringu kontseptsiooni ja tegevuskava kirjeldus
	15 punkti

	2.3 Uuringu ajakava ja selle detailsus
	5 punkti

	2.4 Riskianalüüs
	5 punkti

	2.5 Uurimismeeskonna koosseis, pädevus ja rollide jaotus 
	20 punkti

	2.6 Hind
Osakaal (40) – (pakkumuse väärtus – madalaim väärtus) / suurim väärtus × osakaal (40)*
	40 punkti

	KOKKU 
	100  punkti

	*- Kõik väärtuspunktid ümardatakse kuni kahe komakohani.


3. Taotlusele antud väärtuspunktid summeeritakse.
4. Tellija tunnistab edukaks enim väärtuspunkte saanud taotluse. Võrdsete väärtuspunktidega taotluste korral tunnistatakse edukaks taotlus, millele on omistatud hindamiskriteeriumide  2.1, 2.2 ja 2.5 eest suurim arv väärtuspunkte. 
4.1. Juhul, kui ka seejärel on väärtuspunktid võrdsed, tunnistatakse edukaks taotlus, millele on omistatud „Uurimismeeskonna kooseis, pädevus ja rollide jaotus“ kriteeriumi eest suurim arv väärtuspunkte. 
4.2. Juhul, kui ka seejärel on väärtuspunktid võrdsed, tunnistatakse edukaks taotlus, millele on omistatud „Uuringu kontseptsiooni ja tegevuskava kirjeldus “ kriteeriumi eest suurim arv väärtuspunkte. 
4.3. Juhul, kui ka seejärel on väärtuspunktid võrdsed, tunnistatakse edukaks taotlus, millele on omistatud „Taotleja arusaam uuringu eesmärgist ja ülesannetest lähtuvalt tellija vajadustest “ kriteeriumi eest suurim arv väärtuspunkte. 
4.4. Juhul, kui ka seejärel on väärtuspunktid võrdsed, tunnistatakse edukaks taotlus, millele on omistatud „Uuringu ajakava ja selle detailsus“ kriteeriumi eest suurim arv väärtuspunkte. 
4.5. Juhul, kui ka seejärel on väärtuspunktid võrdsed, tunnistatakse edukaks taotlus, millele on omistatud „Riskianalüüs“ kriteeriumi eest suurim arv väärtuspunkte. 
4.6. Juhul, kui ka seejärel on väärtuspunktid võrdsed, korraldab tellija eduka taotluse väljaselgitamiseks liisuheitmise, võimaldades võrdselt väärtuspunkte saanud taotluse esitanud taotlejatel liisuheitmist interneti vahendusel jälgida.
5. Hindamiskomisjoni koosseisu kuulub vähemalt kaks hindajat Transpordiametist ning üks hindaja Riigikantseleist. Tellija võib hindamiskomisjoni kooseisu laiendada. Hindajad kinnitavad oma sõltumatust hindamisprotokollis.
6. Hindajad lähtuvad hindamisel käesolevas dokumendis esitatud hindamismetoodikas kirjeldatud põhimõtetest. Hindajad esitavad hindamise põhjendatud tulemused kollektiivses protokollis konsensusliku otsuse alusel, mis on kõigi hindajate poolt allkirjastatud.
7. Tellija võib tagasi lükata kõik taotlused, kui tellija vajadused on muutunud või kui on ilmnenud olulised asjaolud, mis nõuavad konkursi lõpetamist.
HD III Tehniline kirjeldus
Tehniline kirjeldus

2

2

Hindamiskriteeriumite väärtuspunktide põhjendus
Taotluse väärtuspunktid saadakse igas alamkriteeriumis kirjeldatud hindamismetoodika alusel antud väärtuspunktide summeerimisel.
	
	Tase A
(10 punkti)

	Tase B
(8 punkti)

	Tase C
(6 punkti)

	Tase D
(4 punkti)

	Tase E
(2 punkti)

	Osakaal

	[bookmark: _Hlk148966428]Taotleja arusaam uuringu eesmärgist ja ülesannetest lähtuvalt tellija vajadustest 
(kriteerium nr 1)
	[bookmark: _Hlk148966792]Uuringu eesmärk ja ülesanded on taotleja poolt selgelt lahti mõtestatud, esitatud lähenemine vastab täies mahus tellija vajadustele. Taotleja on koos sisuliste põhjendustega välja pakkunud tellija poolt aktsepteerimist leidvaid olulisi täiendusi ja/või ettepanekuid uuring eesmärgi ja/või ülesannete saavutamise osas.  
	Uuringu eesmärk ja ülesanded on taotleja poolt selgelt lahti mõtestatud, esitatud lähenemine vastab igati tellija vajadustele.
	Uuringu eesmärk ja ülesanded on taotleja poolt valdavalt tellija vajadustele vastavalt lahti mõtestatud. Puudujäägid ja ebatäpsused pole põhimõttelised.
	Uuringu eesmärgi ja ülesannete mõtestatus vastab üldjoontes tellija vajadustele, kuid on kohati ebaselge ja/või vastuoluline.


	Taotlejapoolses arusaamas uuringu eesmärgist ja ülesannetes esineb olulisi puudujääke ja/või ebatäpsusi (nt taotleja tõlgendab uuringu eesmärki ja ülesandeid tellija vajadustele mittevastavalt, kirjeldus võimaldab esitatu mitmeti tõlgendamist).
	1,5

	Uuringu kontseptsiooni ja tegevuskava kirjeldus
(kriteerium nr 2)
	[bookmark: _Hlk148966833]Uuringu eesmärgi saavutamiseks kasutatav metoodika lähtub üldtunnustatud metodoloogilistest põhimõtetest. Eesmärgi saavutamiseks on välja pakutud asjakohane tegevuskava, selle otstarbekust on põhjendatud. Taotlejapoolsed ideed on kirjeldatud  arusaadavalt. Kirjeldatud on uuringu planeeritavat lõppväljundit, kasutada olevat taristut. Lisaks konkursikutses nõutule on välja pakutud omapoolseid põhjendatud lisalahendusi, mis võimaldavad eesmärke tõhusamalt saavutada ning uuringu tegevusi ja tulemusi paremini kommunikeerida. 


	Uuring eesmärgi saavutamiseks kasutatav metoodika lähtub üldtunnustatud metodoloogilistest põhimõtetest. Eesmärgi saavutamiseks on välja pakutud asjakohane tegevuskava, selle otstarbekust on põhjendatud. Taotlejapoolsed ideed on kirjeldatud  arusaadavalt. Kirjeldatud on uuringu planeeritavat lõppväljundit, kasutada olevat taristut.


	Uuringu eesmärgi saavutamiseks kasutatavad meetodid ja tegevused on valdavalt kirjeldatud detailselt ja arusaadavalt. Kirjeldatud on uuringu planeeritavat lõppväljundit. Puudujäägid ja ebatäpsused pole põhimõttelised.


	Uuringu eesmärgi saavutamiseks kasutatavad meetodid ja tegevused on üldises plaanis sobivad, kuid esineb probleeme nt tegevuste põhjendatuse ja sobivuse ning nende kirjelduse täpsuse osas.


	Uuring eesmärgi saavutamiseks kasutatavad meetodite ja tegevuste kirjelduses esineb hulgaliselt olulisi puudujääke (nt ebapiisav põhjendatus, vähene arusaadavus, olulise nõutava info mitteesitamine). Riskide hindamine on puudulik, ei ole objektiivne ega põhjendatud. Esitatud lahenduse praktiline rakendatavus on küsitav.

	Uuringu ajakava (kriteerium nr 3)
	Ajakava on esitatud etappide lõikes, tegevused on lahti kirjutatud, iga tegevuse juures on märgitud vastutajad ja asendajad. Pakutud ajakava on uuringu kvaliteetseks elluviimiseks mõistlik ja objektiivselt põhjendatud. Lisatud on taotleja poolt põhjendatud vajalikke täiendavaid tegevusi või olemasolevaid tegevusi liigendatud detailsemaks eesmärgiga neid paremini avada, jne.

	[bookmark: _Hlk148966875] Ajakava on esitatud etappide lõikes, tegevused on lahti kirjutatud, iga tegevuse juures on märgitud vastutajad. Pakutud ajakava on uuringu kvaliteetseks elluviimiseks mõistlik ja objektiivselt põhjendatud. Ajakavasse on lisatud täiendavaid tegevusi või olemasolevaid tegevusi liigendatud detailsemaks eesmärgiga neid paremini avada jne.

	Ajakava on vastavalt kõigile nõuetele esitatud, tegevused on lahti kirjutatud, iga tegevuse juures on märgitud vastutajad. Pakutud ajakava on uuringu kvaliteetseks elluviimiseks mõistlik ja objektiivselt põhjendatud.
	Esitatud ajakava vastab üldjoontes tellija soovidele ja hanke tehnilises kirjeldatud etappidele, kuid olulistes küsimustes (nt tegevuste kestus, etappide detailsus) esineb puudujääke, kuid need ei ole põhimõttelised.
	Esitatud uuringu ajakava on üldine ning esitatud puudulikult. Selles esineb hulgaliselt olulisi puudujääke ja/või vigu (nt tegevuse kestus). Seetõttu tekib kahtlus uuringu tähtajalise teostamise võimalikkuses.

	Riskianalüüs (kriteerium nr 4)
	Riskianalüüs näitab põhjalikku ja hankespetsiifilist arusaama lepingu täitmisest. Olulised riskid on asjakohaselt tuvastatud ning nende põhjused ja võimalikud tagajärjed on selgelt kirjeldatud. Ennetus- ja maandamismeetmed on konkreetsed, realistlikud, ajaliselt määratletud ning seotud vastutajate ja jälgimisnäitajatega. Kirjeldus võimaldab hankijal veenduda, kuidas riske lepingu täitmise ajal tegelikult juhitakse. Olulisi sisulisi puudusi ei esine.
	Riskianalüüs on valdavalt hankespetsiifiline ja käsitleb peamisi lepingu täitmise riske. Meetmed on üldiselt konkreetsed ja teostatavad ning vastutajad või jälgimise põhimõtted on enamasti määratud. Esineb üksikuid ebatäpsusi või vähem olulisi puudusi, mis ei vähenda oluliselt riskijuhtimise rakendatavust.
	Riskianalüüs käsitleb mitut asjakohast riski, kuid osa olulisi riske, põhjuseid või tagajärgi on kirjeldatud pealiskaudselt. Meetmed on osaliselt konkreetsed, kuid sisaldavad ka üldsõnalisi tegevusi. Vastutajad, tähtajad või jälgimisviisid on määratud ainult osaliselt. Kirjelduse põhjal on riskijuhtimine teostatav, kuid selle toimivus ei ole täielikult tõendatud.
	Riskianalüüs on suures osas üldine ega arvesta piisavalt konkreetse hanke eripära. Mitmed olulised riskid on käsitlemata või on nende põhjused ja mõjud ebaselged. Meetmed on valdavalt deklaratiivsed, näiteks „jälgitakse”, „tagatakse” või „vajadusel reageeritakse”, ilma tegevuse, vastutaja või rakendamise viisi kirjelduseta.
	Riskianalüüs puudub, ei vasta nõutud struktuurile või ei võimalda sisulist hindamist. Esitatud riskid ei ole hankelepingu esemega seotud või meetmed piirduvad nõuete ümberkirjutamise ja üldiste kinnitustega. Kirjeldusest ei selgu, kuidas pakkuja riske ennetab, maandab või jälgib

	Uurimismeeskonna koosseis, pädevus, rollide jaotus (kriteerium nr 5)
	Meeskonna koosseis ja pädevus vastavad väga hästi uuringu eesmärgile, sisule ja kasutatavale metoodikale. Kõik olulised kompetentsivaldkonnad on kaetud asjakohase hariduse ja sisuliselt võrreldava kogemusega ekspertidega. Meeskonnaliikmete varasem kogemus on otseselt seotud neile kavandatud ülesannetega. Rollid, vastutus, tööjaotus ja osalemine uuringu etappides on selgelt kirjeldatud ning moodustavad loogilise terviku. Pädevuste koosmõju loob põhjendatud eelduse väga kvaliteetse uuringutulemuse saavutamiseks. Olulisi sisulisi puudusi ei esine.

	Meeskonna koosseis ja pädevus sobivad hästi uuringu läbiviimiseks. Olulised kompetentsivaldkonnad on kaetud ning enamiku ekspertide varasem kogemus on hästi seotud nende kavandatud ülesannetega. Rollid ja tööjaotus on üldiselt selged. Esineb üksikuid vähem olulisi ebatäpsusi või puudusi, mis ei vähenda oluliselt meeskonna võimet uuringut kvaliteetselt läbi viia.







	Meeskond vastab uuringu läbiviimiseks vajalikule põhitasemele ning peamised kompetentsivaldkonnad on kaetud. Uuringu projektijuhti varasem kogemus on käesoleva uuringu sisuga hästi seotud, kuid osa kaasatud ekspertide kogemus on käesoleva uuringuga seotud üksnes osaliselt või ei ole nende konkreetne panus varasemates töödes piisavalt selgelt kirjeldatud. Rollides, tööjaotuses või uuringuetappides osalemises esineb ebaselgust, kuid pakkumuse põhjal on uuringu nõuetekohane läbiviimine siiski usutav.


	Meeskonna pädevus või koosseis on uuringu vajadustega seotud piiratud ulatuses. Mõni oluline kompetentsivaldkond on nõrgalt kaetud või sõltub peamiselt ühest isikust (näiteks projektijuhist) Rollid, vastutus, töökoormus või koostöökorraldus on ebaselged, mistõttu esineb põhjendatud risk uuringu kvaliteedile või õigeaegsele valmimisele.
	Meeskonna koosseis ja pädevus vastavad tehnilise kirjelduse minimaalsetele nõuetele, sh uuringu vajadustele, kuid isikute varasemate tööde ja kogemuse seos kavandatud ülesannetega on üldsõnaline ja ebaselge.  Isikute tegelik roll pole võrreldavates töödes piisavalt kirjeldatud. Rollid ja tööjaotus on olulises osas ebaselged ning pakkumuses esitatud teave ei anna piisavat kindlust, et meeskond suudab uuringu soovitud kvaliteediga läbi viia.

